62024CO0823_INF
Rješenje Suda (deveto vijeće) od 10. srpnja 2025. –Centro Servizi Culturali Santa Chiara
(predmet C-823/24)
„Zahtjev za prethodnu odluku - Članak 99. Poslovnika Suda - Socijalna politika - Direktiva 1999/70/EZ - Okvirni sporazum o radu na određeno vrijeme koji su sklopili ETUC, UNICE i CEEP - Članak 4. Načelo nediskriminacije - Nepostojanje nepovoljnijeg postupanja radnika zaposlenih na određeno vrijeme - Dodjela određenih elemenata naknade isključivo radnicima zaposlenim na određeno vrijeme - Radnici zaposleni na određeno vrijeme koji primaju veću satnicu od stalno zaposlenih radnika”
1.
Socijalna politika – Okvirni sporazum o radu na određeno vrijeme koji su sklopili ETUC, UNICE i CEEP – Direktiva 1999/70 – Zabrana diskriminacije radnika zaposlenih na određeno vrijeme – Uvjeti zapošljavanja – Pojam – Premije za fleksibilnost i dodatna naknada za poduzeća isplaćena na temelju radnog odnosa – Uključenost
(Direktiva Vijeća 1999/70, Prilog, čl. 4. t. 1.)
(t. 24., 25.)
2.
Socijalna politika – Okvirni sporazum o radu na određeno vrijeme koji su sklopili ETUC, UNICE i CEEP – Direktiva 1999/70 – Zabrana diskriminacije radnika zaposlenih na određeno vrijeme – Dodjela premija za fleksibilnost i dodatne naknade samo radnicima zaposlenima na neodređeno vrijeme – Radnici zaposleni na određeno vrijeme koji primaju veću naknadu po satu od one radnika zaposlenih na neodređeno vrijeme – Dopuštenost
(Direktiva Vijeća 1999/70, Prilog, članak 4. stavak 1. i članak 8. stavak 1.)
(t. 26.-29. i izreka)
Izreka
Članak 4. točka 1. Okvirnog sporazuma o radu na određeno vrijeme - sklopljenog 18. ožujka 1999. i navedenog u prilogu Direktivi Vijeća 1999/70/EZ od 28. lipnja 1999. o radu na određeno vrijeme koji su sklopili ETUC, UNICE i CEEP,
mora se tumačiti na način da:
mu se ne protivi nacionalni propis koji dopušta isplatu određenih elemenata naknade samo u slučaju radnika zaposlenih na neodređeno vrijeme, isključujući radnike zaposlene na određeno vrijeme, kada potonji radnici primaju veću satnicu od one koju primaju radnici zaposleni na neodređeno vrijeme, uključujući i kada se ti elementi naknade uzimaju u obzir pri određivanju naknade radnika zaposlenih na neodređeno vrijeme.